מערכת הבריאות בישראל היא מהמתקדמות בעולם המערבי ובעלת הישגים הראויים לציון, אך מתמודדת עם אתגרים רבים. על מנת לעמוד באתגרים אלו, בשינויים ובהתפתחויות
המשמעותיות שחלו בשנים האחרונות בארץ ובעולם כולו בתחום הבריאות, נוצר צורך בהכשרת סטודנטים בעלי ידע רב תחומי אשר יאפשר להשתלב ולהתקדם במגוון תפקידים
במרפאות ציבוריות ופרטיות, בתי חולים, משרד הבריאות, קופות החולים וארגונים אחרים העוסקים בתחום הבריאות.
לימודי ניהול מערכות בריאות באקדמית נתניה מיועדים להכשיר עתודה של מנהלים שיוכלו לתרום לשיפור השירות, הארגון והניהול בשירותי הבריאות בישראל. תכנית הלימודים לתואר
ראשון מציעה הכשרה אקדמית לעובדים בהווה ובעתיד בתחום הבריאות, אשר תאפשר להם לרכוש את הידע המתאים להתקדם בתחומי העיסוק שלהם בתוך המערכת ובתחומים
משיקים אחרים. תכנית הלימודים משלבת מגוון נושאים תיאורטיים מתחומי הידע בניהול בשילוב עם לימוד נושאים מתחומי הידע הייחודיים לשירותי הבריאות בישראל.